**Rostul unei mângâieri**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rostul unei mângâieri

Am vrut mereu și nu m-ai refuzat,

Deși știam că nu-i al meu, pe veci,

Mi-am luat cu pofta unui înfruptat,

Înfrigurat de teama c-ai să pleci.

Am simțit iubirea ta profundă,

N-am să uit de serile curtate,

Memorez, și pofta mă inundă

Prin ochii aprinși de voluptate.

Des mă trezeau orele nocturne,

Și tresăream la orice respirat,

Mai furam din clipele diurne

Câte-o îmbrățișare, și-un oftat.

Cât de frustrantă-i clipa ce-o trăim,

Din frici rebele un pic ne-am rătăcit,

Deși aș vrea să fie sau să fim

Răspunsul dragostei ce ne-a-mplinit.

Eu aș face iar apel la soare,

Să ne-ncălzească printre primăveri,

Chiar dacă uneori iubirea doare...

Nu uităm rostul unei mângâieri.

Autor: Gabriel Stănciulescu